Tarragona

Tarragona (catalan: [tərəˈɣonə], espaniol: [taraˈɣona]; latino: Tarraco) es un citate e municipalitate maritim in Catalonia (Espania). Illo es le capital e le plus grande citate del comarca de Tarragonès, le region de Camp de Tarragona e le provincia de Tarragona. Geographicamente, illo se trova in le area de Costa Daurada sur le litoral mediterranee. Durante le epocha del Imperio Roman, illo esseva un del citates plus prominente del Peninsula Iberic, como le capital, successivemente, del provincias roman de Hispania Citerior e Hispania Tarraconensis. Le Complexo Archeologic de Tàrraco es un sito de Patrimonio Mundial de UNESCO.